
LĪGUMS Nr.2026-________
par loču kuģu monitoringa sistēmas izstrādi, uzstādīšanu un uzturēšanu

[Ja Līgums tiek parakstīts elektroniski, tad Līguma parakstīšanas datums ir pēdējā pievienotā droša elektroniskā paraksta un tā laika zīmoga datums un vieta]

Sabiedrība ar ierobežotu atbildību “LVR Flote”, reģistrācijas Nr. 40103321893, turpmāk arī – Pasūtītājs, kuru uz sabiedrības statūtu pamata pārstāv tās valdes loceklis Kaspars Ozoliņš, no vienas puses, un
________________ (pretendenta nosaukums), _____________________ (reģistrācijas numurs) _____________________ (adrese), kā vārdā saskaņā ar ___________________ (pilnvarojošā dokumenta nosaukums) rīkojas _____________________ (amats, vārds, uzvārds) (turpmāk – Izpildītājs) no otras puses,
abas puses kopā turpmāk – Puses vai katrs atsevišķi – Puse, ievērojot:
· iepirkuma “Loču kuģu monitoringa sistēmas izstrāde, uzstādīšana un uzturēšana” ID Nr. LVRFLOTE 2026/3 (turpmāk – Iepirkums) rezultātus;
· Iepirkums saistīts ar projektu un/vai programmu, ko finansē ES fondi vai citi ārvalstu finanšu resursi:
Projekts Loču kuģu inovācijas zemu emisiju darbībai un tehnoloģijām (“Pilot boat Innovations for Low-emission Operation and TECHnology”), projekta Nr. CB1000592, ko līdzfinansē Interreg Centrālā Baltijas jūras reģiona programma 2021–2027 (turpmāk – Projekts PILOTech). Projekts tiek īstenots minētās programmas 5.mērķa ietvaros - samazināts CO2 emisiju daudzums.
CO₂ emisiju samazināšanas sistēma loču kuģiem ir integrēta automatizācijas un uzraudzības vadības sistēma (IAMCS), kuru projekta PILOTech ietvaros paredzēts iepirkt un ieviest uz atsevišķiem SIA "LVR Flote" loču kuģiem,
Puses, savstarpēji vienojoties, noslēdz šādu līgumu (turpmāk – Līgums):

1. LĪGUMA PRIEKŠMETS UN IZPILDES TERMIŅŠ
0. Iepirkuma mērķis ir ieviest loču kuģu monitoringa sistēmu, lai sasniegtu projektā PILOTech LVR Flote mērķus, saskaņā ar Finanšu piedāvājumu (1. pielikums), tehnisko specifikāciju/tehnisko piedāvājumu (2., 2.1. pielikumi), kiberdrošības prasībām (3.pielikums), Darbu izpildes grafiku (5.pielikums), turpmāk arī – Pakalpojums, un Līguma noteikumiem. 
0. Pakalpojuma izpildē ietilpst arī nepieciešamās aparatūras un programmatūras piegāde, integrācija ar esošajām kuģu sistēmām vai citiem datu avotiem, kā arī sistēmas nodošana ekspluatācijā atbilstoši tehniskajā specifikācijā noteiktajām prasībām.
0. Izpildītājam jānodrošina, ka Pakalpojuma izpildē tiek iesaistīti kvalificēti un attiecīgi apmācīti speciālisti.
0. Iepirkuma līguma darbības termiņš: 30 (trīsdesmit) mēneši, bet ne ilgāk kā līdz 30.04.2029., iekļaujot uzturēšanu. 
Pakalpojumam pieņemšanas termiņš: līdz 30.10 2028.
Informācijai: laika posmā no 30.10.2028. līdz 30.04.2029 ir plānots veikt projekta PILOTech rezultātu apkopošanu.

0. Uzsākot Līguma izpildi un Līguma izpildes laikā Puses var savstarpēji saskaņot un parakstīt vienošanās, kurās ar augstāku detalizāciju un precīzāk nosaka atsevišķas Pakalpojuma sniegšanas tēmas un jautājumus, piemēram, precizētus organizatoriskos jautājumus, precizētus Pakalpojuma garantijas saistību izpildes jautājumus, tajā skaitā termiņus. Šādas vienošanās pēc to abpusējas parakstīšanas kļūst par Līguma pielikumiem. 
0. Līgums stājas spēkā no Līguma abpusējas parakstīšanas brīža un ir spēkā līdz visu Līgumā noteikto saistību izpildei.
0. Pakalpojuma izpildes vieta: Rīgas brīvostas teritorija https://rop.lv/lv/karte, Meldru iela 5a, Rīga, Latvija, LV-1015.
1. LĪGUMCENA
1. Par Līguma ietvaros veiktajiem Pakalpojumiem Pasūtītājs apņemas samaksāt Izpildītājam līgumcenu ____________ EUR (__________ euro un 00 centi) bez PVN saskaņā ar Izpildītāja iesniegto finanšu piedāvājumu (1.pielikums) un Darbu izpildes grafiku (5.pielikums) bez PVN.
1. Līguma maksimālā iespējamā summa ir 120 000.00 EUR (viens simti divdesmit tūkstoši euro un 00 centi) bez PVN, ja Puses piemēro Līguma 2.5. punktā noteikto procedūru.
1. Finanšu piedāvājumā ir iekļautas visas izmaksas tehniskajā specifikācijā paredzēto darbu pilnīgai un kvalitatīvai izpildei. Finanšu piedāvājumā norādītajās cenās ir iekļautas visas ar Pakalpojuma izpildi saistītās izmaksas, tostarp izmaksas, kas nav tieši norādītas šajā Līgumā, bet kuras pēc savas būtības ir daļa no saskaņā ar šo Līgumu veicamajiem Pakalpojumiem.
1. Ja Pakalpojumu sniegšanas laikā Puses konstatē, ka daļu no tehniskajā specifikācijā veicamajiem darbiem nav nepieciešams veikt, vai Pasūtītājs tos var veikt ar saviem resursiem, Puses noformē darbu precizēšanas aktu un noslēdz rakstisku vienošanos, atbilstoši precizējot arī darbu izmaksas.
1. Ja Pakalpojumu sniegšanas laikā Puses konstatē nepieciešamību veikt papildu darbus, Izpildītājs iesniedz Pasūtītājam pamatojošus pierādījumus. Pēc pierādījumu izvērtēšanas un Pasūtītāja akcepta par grozījumu izdarīšanas pieļaujamību, Puses ir tiesīgas noformēt atbilstošu darbu precizēšanas aktu un noslēgt rakstisku vienošanos, atbilstoši precizējot arī darbu izmaksas, kas nepārsniedz Līguma  2.2. punktā norādīto līguma maksimālo iespējamo summu.
1. Pakalpojuma līgumcena kopumā nevar tikt paaugstināta sakarā ar cenu pieaugumu darbaspēkam, nodokļu likmju un normatīvo aktu izmaiņām, kas stāsies spēkā visā Līguma darbības laikā, vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt kopējo līgumcenu. Pakalpojuma līgumcena paliek nemainīga visā Līguma darbības laikā.
1. Par Pakalpojuma piegādi/izpildi tiek parakstīts/-i Pakalpojuma pieņemšanas-nodošanas akts/-i[footnoteRef:1], un tas/-ie kalpo kā apliecinājums nodošanas un pieņemšanas faktam dienā (datumā), kad Pasūtītājs to ir parakstījis. Kā pavaddokumentus Izpildītājs nodod Pasūtītājam īpašumā iekārtu ražotāja, uzraugošās iestādes vai citas institūcijas izsniegtos dokumentus, kas apliecina iekārtu atbilstību noteiktiem standartiem, kā arī iesniedz Pasūtītājam citus dokumentus, kuri tam varētu būt nepieciešami iekārtu ekspluatācijas laikā (pases, atbilstības sertifikāti, lietošanas instrukcijas u.c.), turpmāk arī - Pavaddokumenti. Bez Pavaddokumentu iesniegšanas Pasūtītājs neparaksta Pakalpojumu pieņemšanas-nodošanas aktu/-s un tiek uzskatīts, ka Izpildītājs nav nodevis Pakalpojumu pilnā tā apjomā. [1:  pieņemšanas-nodošanas akti var būt vairāki un Pakalpojuma pieņemšana var notikt pa daļām/posmiem.] 

1. Ja Pasūtītājs konstatē, ka Līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces/pakalpojumi, Pasūtītājs ir tiesīgs neveikt samaksu par konkrētajām precēm/pakalpojumiem. Šādā gadījumā Izpildītājs nav tiesīgs atprasīt konkrēto preci/pakalpojumu, kā arī lūgt Pasūtītājam segt jebkādus Izpildītājam radušos zaudējumus.
2.9. Līguma izpildes garantija:
2.9.1. Izpildītājs 10 (desmit) dienu laikā pēc Līguma abpusējas parakstīšanas iesniedz Pasūtītājam līguma izpildes garantiju.
2.9.2. Līguma izpildes garantijai jāatbilst šādiem nosacījumiem:
2.9.2.1. tā ir bankas garantija vai apdrošināšanas polise;
2.9.2.2. tā ir pirmā pieprasījuma, neatsaucama un beznosacījumu garantija;
2.9.2.3. to ir izsniegusi ar Pasūtītāju saskaņota kredītiestāde vai apdrošināšanas sabiedrība;
2.9.2.4. tās forma un saturs ir iepriekš saskaņoti ar Pasūtītāju;
2.9.2.5. garantētā summa nav mazāka par 20% (divdesmit procentiem) no visu Darbu kopējās līgumcenas, neieskaitot PVN;
2.9.2.6. garantija ir spēkā visā Līguma darbības laikā un 30 (trīsdesmit) dienas pēc Līguma saistību pilnīgas izpildes.
2.9.3. Līguma izpildes garantijai piemēro Starptautiskās Tirdzniecības palātas izdotie Vienotie noteikumi par pieprasījuma garantijām Nr. 758 (“The ICC Uniform Rules for Demand Guarantees”, ICC Publication No. 758), ciktāl tie nav pretrunā ar Līguma noteikumiem.
2.9.4. Bankas garantijas vai apdrošināšanas polises noteikumi nedrīkst apgrūtināt Pasūtītāja iespējas saņemt pieprasīto summu, noteikt papildu priekšnoteikumus izmaksai vai samazināt izmaksājamās summas apmēru.
2.9.5. Ja Izpildītājs noteiktajā termiņā neiesniedz līguma izpildes garantiju vai iesniedz garantiju, kas neatbilst Līguma noteikumiem, Pasūtītājam ir tiesības piemērot Līgumā un normatīvajos aktos paredzētos tiesību aizsardzības līdzekļus, tai skaitā apturēt Līguma izpildi, neveikt maksājumus vai izbeigt Līgumu.

1. NORĒĶINU KĀRTĪBA
2. Pasūtītājs samaksā Izpildītājam par faktiski veikto Pakalpojumu 10 (desmit) darba dienu laikā pēc Pakalpojumu pieņemšanas - nodošanas akta parakstīšanas un Izpildītāja darījuma apliecinoša dokumenta (rēķina) saņemšanas.
2. Puses Līguma ietvaros paredzētos rēķinus sagatavo un nosūta elektroniski bez droša elektroniska paraksta, un akceptē šādi nosūtītus rēķinus par attaisnojamiem, vai izsniedz strukturētu elektronisko rēķinu saskaņā ar normatīvo aktu prasībām.
2. Izpildītājs saskaņā ar Līgumu sagatavoto rēķinu iesniedz Pasūtītājam elektroniski, nosūtot uz e-pasta adresi: rekini@lvrflote.lv.
2. Darījuma apliecinošā dokumentā (rēķinā) norādāma atsauce uz Līguma numuru.
2. Ja Pasūtītājs nepiekrīt rēķinā norādītajai summai, tas 5 (piecu) darbdienu laikā iesniedz Izpildītājam rakstisku pretenziju. Laika posms līdz galējās summas saskaņošanas brīdim netiek uzskatīts par nokavējumu šī Līguma izpratnē.
2. Samaksa uzskatāma par veiktu ar brīdi, kad kredītiestādē iesniegts attiecīgs maksājuma uzdevums.
1. ATBILDĪBA UN STRĪDU RISINĀŠANAS KĀRTĪBA
3. Puses ir savstarpēji atbildīgas par nodarītajiem zaudējumiem Līguma saistību nepildīšanas vai nepienācīgas izpildes gadījumā saskaņā ar Līgumu un normatīvajiem aktiem. Izpildītājs uzņemas risku, t.i., nepieprasot papildu samaksu no Pasūtītāja, ja Līguma izpildes laikā tiek atklātas aritmētiskās kļūdas Izpildītāja finanšu piedāvājumā vai Izpildītājs nav ievērojis citus ar Līguma izpildi saistītos noteikumus un/vai nosacījumus. Šajā punktā minētās papildu izmaksas apmaksā Izpildītājs.
3. Izpildītājs atbild par Līgumā noteikto saistību izpildes kavējumu. Par katru piegādes kavējuma dienu vai citu Līgumā noteikto saistību nepildīšanu, Pasūtītājs ir tiesīgs piemērot Izpildītājam līgumsodu 0,1% (viena desmitā daļa procenta) apmērā no līgumcenas par katru kavējuma dienu, bet ne vairāk kā 10% (desmit procentus) no līgumcenas.
3. Par Līgumā noteikto maksājumu termiņa kavējumu Izpildītājs ir tiesīgs piemērot Pasūtītājam līgumsodu 0,1% (viena desmitā daļa procenta) apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no līgumcenas.
3. Līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
3. Ja kāda no Pusēm ir aprēķinājusi otrai Pusei līgumsodu, tad šādu līgumsodu ir pienākums samaksāt 10 (desmit) darba dienu laikā no attiecīgā rēķina iesniegšanas dienas.
3. Līgumsoda samaksa nav zaudējumu atlīdzināšana un tā neatbrīvo Puses no Līgumā noteikto saistību izpildes.
3. Objektīvu apstākļu dēļ Puses var tikt atbrīvotas no līgumsoda nomaksas, ja ir panākta abpusēja vienošanās.
3. Saistības, kas ir radušās, bet nav izpildītas Līguma darbības laikā, ir spēkā līdz to pilnīgai izpildei.
3. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un stihiskas nelaimes, bruņoti konflikti (karš, karadarbība), streiki, iekšējie nemieri, Latvijas valsts institūciju, kā arī pašvaldību institūciju rīcība, pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
3. Par nepārvaramas varas apstākli nevar tikt atzīta Izpildītāja un citu iesaistīto personu saistību neizpilde vai nesavlaicīga izpilde.
3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski informē otru Pusi un, ja tas ir iespējams, ziņojumam pievieno kompetentas iestādes izziņu, un kura satur nepārvaramas varas apstākļu apstiprinājumu un raksturojumu. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši šajā punktā noteiktajam.
3. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Ja vienošanās netiek panākta 30 (trīsdesmit) dienu laikā, tad Pusēm ir tiesības vērsties strīda risināšanai vispārējās jurisdikcijas tiesā Latvijas Republikas normatīvajos aktos noteiktajā kārtībā.
1. PAKALPOJUMA NOMAIŅAS, KVALITĀTES ATBILSTĪBAS PĀRBAUDES UN GARANTIJAS
4. Pasūtītājs nepieņem Līguma nosacījumiem neatbilstošu Pakalpojumu. Par atklātiem trūkumiem, neatbilstošu Pakalpojumu vai savstarpējām pretenzijām tiek sastādīts Defekta akts (4.pielikums). Ja Pakalpojuma pieņemšanas laikā jebkura no pusēm konstatē, ka Pakalpojums ir ar defektu, nekvalitatīva vai citādi neatbilst Līguma nosacījumiem, Izpildītājs novērš trūkumus 10 (desmit) dienu laikā no to atklāšanas dienas. Atklāto trūkumu novēršana neietekmē Līgumā noteikto Pakalpojumu nomaiņas termiņu, līdz ar ko neatbrīvo Izpildītāju no negatīvajām sekām, kas izriet no šā termiņa neievērošanas.
4. Pasūtītājam ir tiesības arī pēc Pakalpojuma pieņemšanas celt iebildumus par slēptiem trūkumiem vai neatbilstībām, kas atklājas vēlāk un apliecina, ka Pakalpojums kopumā nav kvalitatīvs vai neatbilst Līguma noteikumiem.
4. Izpildītājs apņemas veikt Pasūtītāja prasībām atbilstošu Pakalpojumu piegādi saskaņā ar Līguma nosacījumiem tā pielikumiem un nodot Pasūtītājam īpašumā Pakalpojuma ietvaros piegādātās iekārtas un sistēmu, ražotāja, uzraugošās iestādes vai citas institūcijas izsniegtos dokumentus, kas apliecina atbilstību noteiktiem standartiem, izskaidrot darbības principus un / vai drošības noteikumus, kā arī izsniegt Pasūtītājam citus dokumentus, kuri tam varētu būt nepieciešami Pakalpojuma ekspluatācijas laikā (pases, sertifikāti u.c.).
4. Garantijas periods Pakalpojumam jānodrošina vismaz 1 (vienu) gadu pēc Pakalpojuma pieņemšanas-nodošanas akta abpusējas parakstīšanas dienas (Līguma 2.7.punkts), ja vien ražotājs nav noteicis garāku garantijas termiņu vai Puses nav vienojušās citādi. 
4. Ja garantijas perioda laikā tiek konstatēti Pakalpojuma trūkumi (kļūdas), kas nav radušies neatbilstošas lietošanas rezultātā, Pasūtītāja pilnvarotā persona sagatavo un iesniedz Izpildītājam pretenziju. Pretenzija nozīmē, ka Izpildītājs reaģē, atbilstoši Tehniskajā specifikācijā norādītajiem reaģēšanas/atrisināšanas mērķlaikiem, un novērš ikvienu Pakalpojuma darbības kļūdu par saviem līdzekļiem, nepieciešamības gadījumā to apmainot vai atjaunojot Pakalpojumu, tā vienību vai vienības, par ko Puses paraksta savstarpēju Defekta novēršanas aktu. 
4. Gadījumā, ja Izpildītājs nokavē Līguma 5.5. punktā noteikto reaģēšanas/atrisināšanas mērķlaiku, Pasūtītājam ir tiesības piemērot nokavējuma samaksu 50,00 (piecdesmit euro un 00 centi) EUR apmērā par katru nokavējuma dienu. Minēto maksājumu Pasūtītājs ir tiesīgs pieprasīt, izrakstot rēķinu un nosakot apmaksas termiņu, vai ieturēt aprēķināto summu no Izpildītājam pienākošās naudas summas.
1. KONFIDENCIALITĀTE UN FIZISKO PERSONU DATU AIZSARDZĪBA
5. Līguma ietvaros Puses kā pārziņi Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK izpratnē, var apmainīties ar fizisko personu datiem (turpmāk – personas dati), nodrošinot to apstrādi saskaņā ar normatīvajiem aktiem, ja tas nepieciešams no Līguma izrietošo saistību izpildei, ir saistīts ar Pakalpojuma sniegšanu (personas datu apstrādes mērķis) un ciktāl tas objektīvi ir nepieciešams Pakalpojuma sniegšanai, Līguma izpildei.
5. Izpildītājs apņemas ne vēlāk kā 24 (divdesmit četru) stundu laikā paziņot Pasūtītājam par visiem notikušajiem drošības incidentiem, t.sk. par ārējiem uzbrukumiem, ja tas ir radījis vai var radīt draudus Līguma ietvaros apstrādātajiem personas datiem.
5. Puses apņemas iznīcināt Līguma ietvaros iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai un normatīvie akti nenosaka citu kārtību.
5. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties. Puses sadarbojas prasījumu izvērtēšanā un kaitējuma novēršanā.
5. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs. 
5. Ja Pakalpojuma sniegšanas vai Līguma izpildes laikā tiek konstatēta personas datu nesankcionēta noplūde, kas ir radījusi vai reāli var radīt kaitējumu Pasūtītājam vai datu subjektiem, un tā ir radusies Izpildītāja neuzmanības vai ļaunprātīgas rīcības rezultātā, Izpildītājs ir atbildīgs par nodarīto kaitējumu un zaudējumiem gan Pasūtītājam, gan trešajām personām, kā arī maksā Pasūtītājam līgumsodu 10 000,00 EUR (desmit tūkstoši euro un 00 centi) apmērā.
5. Līgumsodu samaksa neatbrīvo no saistību izpildes.
1. PUŠU TIESĪBAS UN PIENĀKUMI
6. Pasūtītājam ir tiesības:
0. pieprasīt, lai Izpildītājs pienācīgi un nolīgtajos termiņos izpilda un nodod Pakalpojumu saskaņā ar šī Līguma noteikumiem;
0. uzraudzīt Pakalpojuma izpildes gaitu un pieprasīt no Izpildītāja informāciju par Pakalpojuma izpildi;
0. nepieciešamības gadījumā piesaistīt neatkarīgu trešo personu Pakalpojuma kvalitātes ekspertīzes veikšanai;
0. izmantot jebkurus šajā Līgumā vai piemērojamajos normatīvajos aktos paredzētos tiesību aizsardzības līdzekļus (tostarp izbeigt šo Līgumu) un šajā Līgumā noteiktajos gadījumos prasīt līgumsodu, ja Izpildītājs neievēro kādus šajā Līgumā, tā pielikumos vai citos līguma dokumentos noteiktos termiņus vai citas prasības, vai citādi nepienācīgi pilda savas līgumsaistības.
6. Pasūtītāja pienākumi:
1. nodrošināt Pakalpojuma izpildei nepieciešamos apstākļus un sniegt vai nodrošināt piekļuvi datiem un informācijai, kas nepieciešama Pakalpojuma izpildei;
1. pārbaudīt un pieņemt Pakalpojumu, ja tas ir pienācīgi pabeigts un atbilst šī Līguma prasībām;
1. samaksāt Izpildītājam par Pakalpojumu saskaņā ar šī Līguma noteikumiem.
6. Izpildītājam ir tiesības:
2. pieprasīt, lai Pasūtītājs nodrošina Pakalpojuma izpildei nepieciešamos apstākļus un sniedz vai nodrošina piekļuvi datiem un informācijai, kas nepieciešama Pakalpojuma izpildei;
2. patstāvīgi noteikt un izmantot savas darba metodes un līdzekļus Pakalpojuma izpildē;
2. pieprasīt novērst šķēršļus, kas ir attiecināmi uz Pasūtītāju un kas kavē vai apgrūtina Pakalpojuma izpildi;
2. lūgt pagarināt Pakalpojuma pabeigšanas termiņu, ja kavējumi radušies Pasūtītāja vainas dēļ vai apstākļu dēļ, par kuriem Izpildītājs nezināja un kurus tas saprātīgi nevarēja paredzēt, un kas aizkavē Pakalpojuma pabeigšanu. Par šādiem apstākļiem Puses informē viena otru rakstveidā;
2. saņemt samaksu saskaņā ar šo Līgumu par pienācīgi izpildītu un Pasūtītāja pieņemtu Pakalpojumu.
6. Izpildītāja pienākumi:
3. veikt Pakalpojumu profesionāli un atbilstoši šī Līguma noteikumiem, kā arī nodot Pakalpojumu Pasūtītājam šajā Līgumā noteiktajā kārtībā un termiņos;
3. veicot Pakalpojumu, ievērot visas šajā Līgumā un piemērojamajos normatīvajos aktos noteiktās prasības;
3. Pakalpojuma izpildei izmantot kompetentu personālu un pēc Pasūtītāja pieprasījuma iesniegt dokumentus, kas apliecina Pakalpojuma izpildē iesaistīto personu kvalifikāciju un kompetenci;
3. ļaut Pasūtītājam uzraudzīt Pakalpojuma izpildes gaitu un pēc Pasūtītāja pieprasījuma sniegt informāciju par Pakalpojuma izpildi;
3. nekavējoties informēt Pasūtītāju par jebkādu paredzamu kavējumu vai šķērsli, kas ietekmē Pakalpojuma izpildi;
3. ja Pakalpojums neatbilst šī Līguma prasībām, Pasūtītāja noteiktajā termiņā novērš jebkādu defektu vai trūkumu Pakalpojumā;
3. ievērot stingru konfidencialitāti attiecībā pret trešajām personām par jebkādiem datiem vai informāciju, kas iegūta saistībā ar Pakalpojuma izpildi.
1. CITI NOTEIKUMI
7. Pušu strīdi, kas rodas konstatējot Pakalpojuma neatbilstību tā piegādes brīdī vai garantijas periodā var tikt risināti, pieaicinot neatkarīgu (ja nepieciešams, sertificētu) ekspertu vai valsts ekspertīzes institūcijas, un ekspertīzes izdevumus sedz Puse, kas saskaņā ar ekspertīzes slēdzienu tiek atzīta par vainīgu. Ja ekspertīze nekonstatē pārkāpumu, ekspertīzes izdevumus sedz ekspertīzes ierosinātājs.
7. Trešo personu, t.sk. apakšuzņēmēju pieaicināšana Pakalpojuma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
7. Lai veiktu apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai un ir līdzvērtīgi dokumentiem, kas tika iesniegti Iepirkumā [ja attiecināms].
7. Pasūtītājs pieņem lēmumu atļaut vai atteikt Līguma izpildē iesaistītā Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai [ja attiecināms].
7. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā saskaņā ar Līgumu un Latvijas Republikā spēkā esošajiem normatīvajiem aktiem, tai skaitā Sabiedrisko pakalpojumu sniedzēju iepirkumu likuma 66. panta prasībām. 
7. Veicot izmaiņas Pakalpojumu apjomā, nevar tikt palielināta Līguma 2.2.punktā noteiktā maksimālā iespējamā summa.
7. Pasūtītājam ir tiesības vienpusēji atkāpties no Līguma un izbeigt  Līgumu pirms tajā noteikto saistību izpildes šādos gadījumos:
6. Izpildītājs kavē Pakalpojuma izpildi, kā arī jebkuru citu Līgumā noteikto termiņu ilgāk kā par 10 (desmit) darba dienām;
6. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar Līgumu;
6. tiek pasludināts Izpildītāja maksātnespējas process;
6. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6. ja Izpildītājs Līguma izpildē ietver vai izmanto Krievijas Federācijas vai Baltkrievijas Republikas izcelsmes preces/pakalpojumus;
6. ja Izpildītājs neievēro Līgumā noteiktās Kiberdrošības prasības.
7. Ja Pasūtītājs izbeidz Līgumu kādā no tā 8.7.punkta apakšpunktos noteiktajos gadījumos, Līgums tiek uzskatīts par izbeigtu paziņojuma saņemšanas dienā, kurš tiek aprēķināts atbilstoši normatīvajos aktos noteiktajam.  
7. Puses var izbeigt Līgumu priekšlaicīgi, par to abpusēji rakstveidā vienojoties, vai arī ar vienas Puses uzteikumu Līgumā noteiktajos gadījumos un kārtībā. 
7. Jebkādas izmaiņas Līgumā tiks uzskatītas par spēkā esošām, ja tās būs noformētas rakstveidā un tās būs parakstījušas Puses.
7. Izpildītāja kā autora mantiskās tiesības uz Līguma izpildes rezultātā radītajiem autortiesību objektiem jeb Pakalpojumu (Sistēmu), ko Līguma izpildei ir radījis Izpildītājs, pāriet Pasūtītājam ar brīdi, kad Puses ir abpusēji parakstījušas attiecīgā apjoma pieņemšanas-nodošanas aktu. Pasūtītājs iegūst tiesības lietot, izplatīt, publiskot, pavairot, pārveidot, pārstrādāt, iznomāt, publiski patapināt vai kā citādi izmantot Līguma izpildes rezultātā radītos autortiesību objektus un dokumentāciju saskaņā ar spēkā esošajiem normatīvajiem aktiem bez jebkādiem lietošanas laika ierobežojumiem [līguma slēgšanas brīdī var tikt precizēts]. 
7. Izpildītājs garantē, ka Izpildītāja kā autora mantiskās tiesības uz Līguma izpildes rezultātā radīto jebkuru autortiesību objektu līdz pieņemšanas-nodošanas akta abpusējai parakstīšanai netiks nodotas nevienai citai personai.
7. Izpildītājs garantē, ka ar visiem darbiniekiem, tajā skaitā, apakšuzņēmēju darbiniekiem, ir nodibinātas tiesiskās attiecības par darba devēja uzdevumā radītu darbu (Autortiesību likuma 12.panta otrā daļa) un ka Izpildītājam nav zināmi pamatoti apsvērumi vai riski potenciālām pretenzijām no fiziskām personām par viņu autortiesību pārkāpšanu.
7. Izpildītājs apliecina, ka pēc pieņemšanas-nodošanas akta abpusējas parakstīšanas Izpildītājs atļauj Pasūtītājam izmantot un pārveidot Pakalpojuma rezultātu bez jebkādiem ierobežojumiem no Izpildītāja puses, uzņemoties pilnu atbildību par veiktajām izmaiņām, un tas netiks uzskatīts par Izpildītāja autortiesību aizskārumu.
7. Izpildītājs atzīst, ka Pakalpojuma (Sistēmas) darbināšanas rezultātā radīto elektronisko datu bāzu veidotājs ir Pasūtītājs.
7. Ja Pakalpojums (Sistēma) ir saistīts ar trešo personu autortiesību izmantošanu, Izpildītājs apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgā Pakalpojuma (Sistēmas) lietošanai.
7. Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums: bez maksas nekavējoties novērst trešo personu jebkādu tiesību aizskārumu; pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu; segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
7. Ja kādai no Pusēm tiek mainīti rekvizīti, tad Puse nekavējoties, bet ne vēlāk kā 3 (trīs) darba dienu laikā elektroniski paziņo par to otrai Pusei (vienas Puses kontaktpersonai informējot otras Puses kontaktpersonu). Ja Puse neizpilda šo punktu, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par Pusi.
7. Pasūtītāja kontaktpersona Līguma izpildes laikā ir _____________________ (amats, vārds, uzvārds), tālruņa numurs +371 __________ un e-pasta adrese_______________.
7. Izpildītāja kontaktpersona Līguma izpildes laikā ir _____________________ (amats, vārds, uzvārds), tālruņa numurs +371 __________ un e-pasta adrese________________.
7. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks [līguma slēgšanas brīdī var tikt precizēts]. 
7. Līgums un tā grozījumi, ja tādi tiktu noslēgti, stājas spēkā no tā abpusējas parakstīšanas brīža un ir spēkā līdz Pušu saistību pilnīgai izpildei.
7. Līgumam tā noslēgšanas brīdī ir pievienoti šādi pielikumi, kas ir Līguma neatņemamas sastāvdaļas: 
· 1. pielikums – Finanšu piedāvājums;
· 2.pielikums – Tehniskā specifikācija;
· 2.1.pielikums - Tehniskais piedāvājums;
· 3.pielikums – Kiberdrošības prasības;
· 4.pielikums - Defekta akts / Defektu novēršanas akts (veidne);
· 5.pielikums - Darbu izpildes grafiks;
· 6.pielikums - Pieņemšanas - nodošanas akts (veidne);
· [līguma pielikumi tiks precizēti pie līguma noslēgšanas]. 
1. PUŠU REKVIZĪTI UN PARAKSTI
	Pasūtītājs
	Izpildītājs

	
	





4. pielikums


DEFEKTA AKTS Nr.____ (DEFEKTA NOVĒRŠANAS AKTS Nr._____)

Sabiedrība ar ierobežotu atbildību “LVR Flote”, reģistrācijas Nr. 40103321893, turpmāk arī – Pasūtītājs, kuru uz ________ pamata pārstāv tās ____________, no vienas puses, un
________________ (pretendenta nosaukums), _____________________ (reģistrācijas numurs) _____________________ (adrese), kā vārdā saskaņā ar ___________________ (pilnvarojošā dokumenta nosaukums) rīkojas _____________________ (amats, vārds, uzvārds) (turpmāk – Izpildītājs) no otras puses,
ievērojot ___.___.________. Pušu savstarpēji parakstītā piegādes līguma Nr.____________ noteikumus konstatējam:
	Npk.
	Konstatētais defekts
	Defekta novēršanas veids
	Defekta novēršanas termiņš
	Defektu konstatējošās personas
(amats, vārds, uzvārds)
	Atzīme par novērsto defektu[footnoteRef:2] [2:  Kolonnu pievieno un attiecīgi aizpilda tikai sagatavojot Defekta novēršanas aktu] 

(datums, amats, vārds, uzvārds)

	
	
	
	
	
	

	
	
	
	
	
	


Akta pielikumā pievienota pamatojošā dokumentācija (ja attiecināms) kopā uz ______ lapām.

Akts ir sastādīts uz ____ lapām, 2 (divos) eksemplāros ar vienādu juridisku spēku, pa vienam eksemplāram katrai Pusei, vai parakstīts elektroniski ar drošu elektronisko parakstu.
       Pušu paraksti
Pasūtītājs
Paraksts: ______________________
Izpildītājs
Paraksts: ______________________




5. pielikums


DARBU IZPILDES GRAFIKS
(Pretendents aizpilda piedāvājuma ietvaros)



6. pielikums 
DARBU Pieņemšanas - nodošanas akts[footnoteRef:3]  [3:  šis akts var tik izmantots arī kā starpposmu pieņemšanas - nodošanas akts.] 

(pusēm saskaņojot - var tikt precizēts)
Rīgā, 202_. gada ___. _____________
Sabiedrība ar ierobežotu atbildību “LVR Flote”, reģistrācijas Nr. 40103321893, turpmāk – Pasūtītājs, kuru uz _________ pamata pārstāv tās __________________, no vienas puses, un
________________________________________, reģistrācijas Nr. ____________________, juridiskā adrese: ________________________________________, turpmāk – Izpildītājs, kura vārdā saskaņā ar ________________________________________ rīkojas ________________________________________, no otras puses,
abi kopā turpmāk – Puses, pamatojoties uz 202__. gada . _____________ noslēgto Līgumu Nr. 2026-_____ par loču kuģu monitoringa sistēmas izstrādi, uzstādīšanu un uzturēšanu, sastāda šo  pieņemšanas–nodošanas aktu, turpmāk – Akts.
1. Akta priekšmets
Izpildītājs nodod, un Pasūtītājs pieņem daļu no Līguma ietvaros paredzētā Pakalpojuma, kas izpildīta līdz šī Akta parakstīšanas dienai, saskaņā ar Līguma noteikumiem, tehnisko specifikāciju, tehnisko piedāvājumu un darbu izpildes grafiku.
2. Izpildītais Pakalpojuma apjoms
Līdz šī Akta parakstīšanas dienai Izpildītājs ir izpildījis un nodevis Pasūtītājam šādu Pakalpojuma daļu:
	Nr. p.k.
	Darba / pakalpojuma / piegādes nosaukums[footnoteRef:4] [4:  darbu / pakalpojumu / piegādes attiecīgo nosaukumu maina pēc vajadzības, papildinot un samazinot.] 

	Izpildes statuss
	Mērvienība
	Daudzums
	Cena bez PVN, EUR
	Summa bez PVN, EUR

	1.
	Sistēmas izstrādes posms
	Pilnībā / daļēji
	
	
	
	

	2.
	Aparatūras piegāde
	Pilnībā / daļēji
	
	
	
	

	3.
	Programmatūras izstrāde / konfigurēšana
	Pilnībā / daļēji
	
	
	
	

	4.
	Integrācijas darbu izpilde
	Pilnībā / daļēji
	
	
	
	

	5.
	Uzstādīšanas darbi
	Pilnībā / daļēji
	
	
	
	

	6.
	Testēšana
	Pilnībā / daļēji
	
	
	
	

	7.
	Dokumentācijas sagatavošana un nodošana
	Pilnībā / daļēji
	
	
	
	

	8.
	Cits: ________________________________
	Pilnībā / daļēji
	
	
	
	


Kopā bez PVN par šajā aktā pieņemto apjomu: __________________ EUR
3. Pavaddokumenti
Kopā ar šajā Aktā norādīto Pakalpojuma daļu Izpildītājs ir nodevis Pasūtītājam šādus dokumentus:
 ☐ starprezultātu aprakstu
 ☐ tehnisko dokumentāciju
 ☐ testēšanas rezultātus
 ☐ konfigurācijas aprakstu
 ☐ iekārtu dokumentāciju
 ☐ instrukcijas
 ☐ citu dokumentāciju: ________________________________________________
4. Pakalpojuma daļas atbilstība
Pasūtītājs ir pārbaudījis šajā Aktā norādīto Pakalpojuma daļu un konstatē:
 ☐ Pakalpojuma daļa ir izpildīta atbilstoši Līguma noteikumiem.
 ☐ Pakalpojuma daļa tiek pieņemta bez iebildumiem.
 ☐ Pakalpojuma daļa tiek pieņemta ar iebildumiem.
 ☐ Pakalpojuma daļai ir konstatēti trūkumi vai neatbilstības.
5. Konstatētie trūkumi vai neatbilstības
 (aizpildāms, ja attiecināms)
	Nr. p.k.
	Konstatētais trūkums / neatbilstība
	Termiņš novēršanai
	Piezīmes

	1.
	
	
	

	2.
	
	
	

	3.
	
	
	


Ja šajā Aktā ir norādīti trūkumi vai neatbilstības, Izpildītājs apņemas tos novērst noteiktajā termiņā. Ja nepieciešams, Puses sastāda atsevišķu Defekta aktu vai Defektu novēršanas aktu.
6. Norēķinu pamats
Šis Akts ir pamats Izpildītājam izrakstīt rēķinu par šajā Aktā norādīto Pasūtītāja pieņemto Pakalpojuma apjomu saskaņā ar Līguma noteikumiem.
7. Pušu apliecinājumi
Šis Akts apliecina tikai tajā norādītās Pakalpojuma daļas nodošanu un pieņemšanu un neapliecina visa Līguma priekšmeta pilnīgu izpildi, ja vien Puses nav rakstveidā noteikušas citādi.
Garantijas termiņš šajā Aktā pieņemtajai Pakalpojuma daļai sākas tikai tad, ja tas atbilst Līguma noteikumiem un ja attiecīgajai Pakalpojuma daļai pēc būtības ir iespējams noteikt atsevišķu garantijas sākumu, vai citādi – saskaņā ar Līguma noteikumiem.
8. Noslēguma jautājumi
Akts ir sastādīts uz ____ lapām, 2 (divos) eksemplāros ar vienādu juridisku spēku, pa vienam eksemplāram katrai Pusei, vai parakstīts elektroniski ar drošu elektronisko parakstu.
       Pušu paraksti
Pasūtītājs
Paraksts: ______________________
Izpildītājs
Paraksts: ______________________

